b"\n_START_ARTICLE_\nCasa Santa Maria de les Garrigues\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici a\xc3\xafllat de car\xc3\xa0cter rural format per planta baixa i dos pisos. \xc3\x89s de planta rectangular amb teulada a doble vessant i carener paral\xc2\xb7lel a la fa\xc3\xa7ana principal. Aparell de carreus regulars ben alineats en filades. Presenta obertures a la fa\xc3\xa7ana disposades regularment. Llindes de pedra (la de la porta principal t\xc3\xa9 la inscripci\xc3\xb3 de 1703, any de reformes en l'estructura general de l'edificaci\xc3\xb3) a les obertures de planta baixa i primer pis. La segona planta, sota teulada, mostra marcs en fusta original i aparell exterior arrebossat amb argila.\n_START_SECTION_\nHist\xc3\xb2ria\n_START_PARAGRAPH_\nFou documentada des del segle XI una antiga esgl\xc3\xa9sia rom\xc3\xa0nica (Santa Maria de les Garrigues o de Vilosiu) que fou ensorrada i parcialment aprofitada per a construir-hi la casa actual cap a la fi de l'edat mitjana. L'any 1703 va haver-hi una important remodelaci\xc3\xb3 i reestructuraci\xc3\xb3 de l'edifici. Va tornar-se a retocar ja en ple segle XX. Hist\xc3\xb2ricament ha estat el centre de l'antiga parr\xc3\xb2quia de Vilosiu i dels masos propers i, per tradici\xc3\xb3 oral, una de les cases m\xc3\xa9s riques i importants de la zona. Va estar habitada regularment fins a comen\xc3\xa7ament de la d\xc3\xa8cada dels anys 70 d'aquest segle."